b'\n_START_ARTICLE_\nRosikovke\n_START_SECTION_\nOpis\n_START_PARAGRAPH_\nRosikovke so mesojede rastline, visoke od 10 do 20 cm, ki imajo pravilne cvetove s petimi pra\xc5\xa1niki. Listi rosikovk so razporejeni v ven\xc4\x8dek ki poganja okoli peclja s cvetovi. Ve\xc4\x8dina vrst ima poleg listov prilistke. Listi rosikovk so opremljeni s posebnimi \xc5\xbelezami, ki izlo\xc4\x8dajo lepljiv sok za lov na \xc5\xbeu\xc5\xbeelke. Le-te vzdra\xc5\xbeijo \xc5\xbeleze z dotikom, dra\xc5\xbeljaji pa se od tam prenesejo po listu, katerega spodnja ploskev se za\xc4\x8dne raztezati hitreje od zgornje. Tako se list za\xc4\x8dne upogibati okoli \xc5\xbeu\xc5\xbeelke.\n_START_SECTION_\nRaz\xc5\xa1irjenost\n_START_PARAGRAPH_\nRosike uspevajo na revnih in kislih tleh, najve\xc4\x8dkrat po mo\xc4\x8dvirjih in barjih. Zaradi nezadostnega vira du\xc5\xa1ika v zemlji, so se te rastline prilagodile za lov \xc5\xbeu\xc5\xbeelk kot alternativnega vira du\xc5\xa1ika.'